**Күні: 12.02.18.**

**Мектеп: Пухальск негізгі мектебі**

**Сабақтың тақырыбы: Еңбекқорлық пен еріншектік**

**Құндылық:** Ақиқат **Қасиеттер:** Мейірімділік, ізеттілік, бірлік, ынтымақ т.б

**Мұғалім: Тасмагамбетова А.К**

**Сынып:** 4 **Оқушылар саны:** 3

|  |  |
| --- | --- |
| **Мақсаты:** Оқушылардың «Еңбек»  құндылығы туралы түсініктерін кеңейту.  **Міндеттері:**  -еңбекқор мен еріншек туралы түсінік беру;  -еңбекке қызығушылықтарын арттыру;  -еңбексүйгіштікке тәрбиелеу. | **Ресурстар:**  Мультимедиялық тақта, оқулық,дәптер,мақал-мәтел,дәйексөз,маркер,  аққағаз,гүл,жүрек,көбелек суреттері |
| **Сабақтың барысы:** **1. Ұйымдастыру кезеңі**  а) оқушылармен сәлемдесу, түгелдеу  ә) оқушылар назарын сабаққа аудару  б) **Тыныштық сәті**  -Балалар ыңғайланып отырып алыңдар да, терең дем алыңдар.Көздеріңді жұмыңдар.Өз денелеріңізді сезініңіздер және бос ұстаңыздар. Дене демалады,сана сезім сергиді.Өз денелеріңізді көз алдыңызға елестетіңіз...Басыңыздан бастап,аяғыңыздың ұшына дейін...  Біз жақсы мен жаманның не екенін ажыратып,бойымыз жеңілдеп қалғандай.Бейне бір ақ түсті көбелекке ұқсап, ұшатын қанат пайда болғандай. Айналаға көз салсақ,тек қана әдемі, жақсы заттарға көзіміз түседі.Құлпырған гүлдер, оның маңында жақсы балалар...Олардың әрқайсысының жүзінде күлкі ойнайды. Жер бетіндегі барлық тірі зат біздерге:«Жақсы бала бол!» деп сыбырлағандай болады.Ал төбемізден нұр шашқан алтын күн бізге:«Жақсы болу өзіңнен»,деп қарайды.Ия,ия шынында да,көбелектер секілді әдемі болып,тек қана әдемі жерде жүру керек екен-ау!Біз барлығымыз да жақсы екенбіз ғой!Жақсы болу өзімізден екенін біз де сезінгендейміз.  Ал,енді «бір,екі,үш»деп,бұрынғы қалпымызға келейік. | Оқушылар көңіл күйін көтеру мақсатында |
| **2. Үй тапсырмасын тексеру** |  |
| **3.Әңгімелесу** мәтінді әңгімелеп беру **Мәтінмен жұмыс.**Сабақтың тақырыбын таныстыра отырып, еріншек пен еңбексүйгіш туралы балаларда түсінік қалыптастыру мақсатында В.А.Сухомлинскийдің *«Еңбексүйгіш пен Еріншек»* атты ертегісін әңгімелеп беру. Балалардың түсініктерін байқау мақсатында сұрақтар қою:  -         Еңбексүйгіш пен Еріншектің әрекеттерін салыстырып, ерекшеліктерін айтып беріңдер.  -         «Нағыз адамның өткен жылдары өшпейді» дегенді қалай түсінесіңдер?  -         Еңбексүйгіштің бойындағы жақсы қасиеттерді атап беріңдер.  Балалардың жауаптарын түйіндеу:           Еңбекті сүйетін адам көп еңбектенеді. Өз еңбегінің арқасында ұрпағына, халқына мұра қалдырады. Ал еріншек жалқаулығының нәтижесінде өз күнін өзі әрең көреді. | Оқушылар әңгімелеп, жаңа тақырыптың мазмұнын талдайды. |
| **4.Дәйексөз:**  **Дәйексөз:** **«Еңбек – қуаныш, жалқаулық – айрылмас азап»**(Абай). Балалардың жауаптары дәйексөздің түсіндірілуімен түйінделеді.  -         Еріншектік, жалқаулық әңгімеде айтылғандай бір қиындықтан екінші қиындықты, бір кедергіден, екінші кедергіні тудырады, жолын болдырмайды. Нәтижесінде көңілің де, қарның да тоқ болмайды. Сондықтан да ұлы Абай атамыз «Еңбек – қуаныш, жалқаулық – айырылмас азап» деп айтқан болатын. | Халық мақалы  Дәйексөзді 1-2 рет қайталау.  Дәптерлеріне жаздырту. |
| **5.Шығармашылық жұмыс:**   1. Мақалдарды жалғастыру. 2. Еңбексүйгіштің бойындағы жақсы қасиеттерді топтастыру. 3. Сөйлемдерді аяқтап жаз. | Оқушылар тапсырмаларды орындайды. |
| **6.Ауызша тапсырма:**  Еңбекқор бала мен еріншек балаға мінездеме беріңдер. | Мінездеме беру. |
| **7.Топпен ән айту: Бала тілегі әнін қосылып айту.** | Әнді ерекше көңілмен айтып, сергиді. |
| **8.Үй тапсырмасы:** Мәтінді оқып түсінікайту | Күнделіктеріне жазады. |
| **9.Соңғы тыныштық сәті:**   * Балалар,тыныштық сақтап,үнсіз,қолымызды жүрегімізге қойып,жүрегімізді тыңдап көрейікші. Жүрек әр түрлі сезімдерге толы. Олардың арасында жанашырлық,қамқорлық,аяушылық сезімдері басым екенін сезініңдер. Сездіңдер ме,сезген болсаңдар, сендердің жүректерің жылы да мейірімді. Олай болса,сендер де көп қайырымды істер жасап, қамқорлық көрсете аласыңдар. | Оқушылар көздерін жұмып демалады. |
| **10.Мұғалімнің қорытынды сөзі.**  Еңбек бәрін жеңбек-деп бекер айтпаған. Сондықтан да еңбекті сүйіңдер дегім келеді. |  |